หัวหน้าอยากเม้า อยากทานเบียร์ มาถามพวกเราว่างมั้ยไปทานกันเถอะ พวกเราก็แบบว่าใจดีบวกได้ทานฟรีเลยตกลงไปทันทีค่ะ ???? เดินออกจากออฟฟิตไม่ถึง 5 นาทีก็ถึงร้านแล้วค่ะ

เมนูจะมีกระดาษมาให้ 2 แผ่นค่ะ เป็นอาหารแผ่นนึง เครื่องดื่มแผ่นนึง ซึ่งไม่มีภาษาไทยเลยค่ะ ก็พยายามอ่านๆว่าแต่ละเมนูใส่อะไร ก็สั่งกันมาประมาณนี้ค่ะ

- classic ceasar salad with smoked salmon 340 บาท เป็นซีซ่าร์สลัด ผักสดกรุบกรอบดีค่ะ ขนมปังชีสมาชิ้นนึงรสชาติกลางๆทั่วไป ส่วนสลัดมีชีสเยิ้มๆดี อร่อยๆ ถ้ามีเบคอนกรอบเพิ่มด้วยคงดีค่ะ

- nachos 180 บาท อร่อยมากๆ ชีสเยิ้มๆ แป้งแผ่นบางกรอบๆ อุ่นๆ กลิ่นหอมๆชีส รสชาติเปรี้ยวอมหวานนิดๆของซอส ทานรวมกันเข้ากันดีค่ะ ปลื้มเลยค่ะจานนี้

- sausage plate 260 บาท เป็นไส้กรอก 2 แบบ รสชาติเค็มนิดๆ ทั่วไปค่ะ ทานคู่กะผักดอง กับน้ำจิ้มไม่แน่ใจว่าอะไร รสชาติเปรี้ยวๆ ทานคู่กันตัดเลี่ยนดีค่ะ

- salame e funghi (salami, mushrooms, garlic, mozzarella & oregano) 320 บาท เป็นพิซซ่าแป้งบางมาก ขอบกรอบ รสชาติออกเค็มไปหน่อย มีกลิ่นเหมือนผสมน้ำมันเป็ด รสชาติเฉยๆค่ะจานนี้

- mixed grill 260 บาท มาแนวคอหมูย่าง ไก่ย่าง เนื้อย่าง ทานคู่กับข้าวเหนียว น้ำจิ้มแจ่ว ผักดิบ รสชาติเฉยๆค่ะ เนื้อหมูแห้งไปหน่อย เรื้อไก่นุ่มๆใช้ได้ค่ะ แต่จานนี้ก็ช่วยตัดเลี่ยนดี เพราะน้ำจิ้มแจ่วเปรี้ยวซะ

- สปาเก็ตตี้ขี้เมาทะเล จานนี้หัวหน้าถามพนักงานว่ามีอะไรที่แนวไม่เลี่ยนแนะนำมั้ย พนักงานเลยแนะนำเมนูนี้มา ซึ่งรสชาติจัดจ้าน เผ็ดอร่อยดีค่ะ แต่เสียใจที่เส้นแหยะไปหน่อย อาจเพราะผัดนาน เพราะรสชาติกลมกล่อม แต่เส้นเละ แต่โดยรวมจานนี้เผ็ดร้อนช่วยตัดเลี่ยนหน่อยค่ะ

ช่วงนี้เบียร์ 1 แถม 1 ด้วยค่ะ หัวหน้าจัด Asahi ไปหลายขวดเลย ส่วนวันพุธเห็นบอกว่าเป็นวัน lady มีลดราคาด้วยค่ะ นั่งทานด้านนอกตอนเย็นๆ ลมดี ทานไปรับลมไป มีหนาวเป็นระลอกค่ะ 55